Ndryshimet demografike dhe konflikti izraelito-palestinez
Sipas zyrtarëve izraelitë popullsia hebreje dhe ajo arabe në Izrael dhe në territoret palestineze është pothuaj e barabartë.
Zyrtarët izraelitë thonë se numri i hebrenjve dhe arabëve në Tokën e Shenjtë, një territor që afërsisht shtrihet mes Detit Mesdhe dhe lumit Jordan, është i barabartë ose pothuaj i barabartë. Statistikat e popullsisë u përmendën para pak ditësh në një deklaratë parlamentare të Izraelit. Demografia është studiuar me kujdes nga izraelitët si dhe nga palestinezët, për shkak të pasojave të mundshme politike. Ndërsa Izraeli i afrohet 14 majit, 70 vjetorit të shpalljes së pavarësisë, marrëdhëniet e tij me palestinezët janë ende larg zgjidhjes. Udhëheqësit e Izraelit kanë bllokuar zgjidhjen me dy shtete, që do t'u jepte arabëve një shtet të veçantë. Por shumë izraelitë gjithashtu kundërshtojnë aneksimin e territoreve të pushtuara palestineze. thotë Arnon Soffer, demograf në Universitetin e Haifas. Një deklaratë parlamentare nga Izraeli e lëshuar të hënën thotë se Bregu Perëndimor, i njohur gjithashtu si Judea dhe Samaria, ka një popullsi prej së paku 2.5 milionë banorësh. Duke i shtuar afro 2 milionë palestinezët në Rripin e Gazës dhe pothuajse 2 milionë të tjerë në Izrael, numri total i arabëve në këtë zonë i afrohet atij të hebrenjve në Izrael, që është rreth 6.5 milion. Kolonët izraelitë në Bregun Perëndimor i kundërshtojnë shifrat palestineze, duke thënë se ato janë të fryra. Por sipas një regjistrimi palestinez, numri i arabëve në këtë zonë është edhe më i lartë sesa ai që citojnë zyrtarët izraelitë. Demografia paraqet një dilemë për Izraelin. Ahmad Tibi, ligjvënës izraelito-arab, thotë se pa krijimin e një shteti palestinez, Izraeli mund të shkojë drejt zgjidhjes me një shtet, në të cilin arabët nuk do të jenë pakicë. Kjo do të thotë, thotë Tibi, që Izraeli do të duhet të zgjedhë midis të qënit një shtet hebraik ose një demokraci. thotë ai. Disa studiues izraelitë paralajmërojnë se aneksimi i territoreve të pushtuara do të nënkuptonte fundin e shtetit hebraik. thotë Arnon Soffer, demograf në Universitetin e Haifas. Alternativa do të ishte mohimi i së drejtës së arabëve për të votuar në një shtet hebre, gjë që do të nënkuptonte fundin e demokracisë në Izrael.